**NOLIKUMS DALĪBAI IELU TIRDZNIECĪBĀ**

**Amatnieku tirgū**

**Pasākumā „DZĪRES KULDĪGĀ - 2019”**

**2019. gada 19. - 21. jūlijā**

**1. Vispārīgie noteikumi**

1. Amatnieku tirgus (turpmāk – Pasākums) tiek organizēts Kuldīgas pilsētas kultūrtūrisma pasākuma “DZĪRES KULDĪGĀ – 2019”ietvaros laikā no 2019. gada 19. jūlija līdz 21. jūlijam.
2. Tirdzniecības organizators ir sabiedrība ar ierobežotu atbildību “KULDĪGAS KOMUNĀLIE PAKALPOJUMI” (turpmāk – Organizators).
3. Tirdzniecības pretendents ir fiziska vai juridiska persona, kas ir iesniegusi pieteikumu tirdzniecībai Pasākumā (turpmāk – Pretendents).
4. Tirdzniecības dalībnieks ir fiziska vai juridiska persona, kuru Organizators ir apstiprinājis dalībai Pasākumā (turpmāk – Dalībnieks).
5. Tirdzniecības vietas platība ir 3m x 3m, tirdzniecības vietas tiks izvietotas Kuldīgā:
   1. Pilsētas laukumā – atļauta tirdzniecība ar visa veida preču grupām.
   2. Liepājas ielā – atļauta tirdzniecība tikai ar noteiktām preču grupām – saldējumu, bezalkoholiskajiem dzērieniem, karstām uzkodām no speciālām iekārtām.
   3. 1905. gada ielā un 1905. gada parkā - atļauta tirdzniecība ar visa veida preču grupām.

Tirdzniecības vietām tiks piešķirti kārtas numuri.

Tirdzniecība atļauta un dalības maksa jāmaksā par visām Pasākuma dienām. Veikt samaksu par tirdzniecību atsevišķās Pasākuma dienās nav paredzēts.

1. Dalībniekiem tiks piedāvāts elektrības pieslēgums vietās, kur tas pieejams. Dalībniekam pieteikumā jānorāda nepieciešamā jauda, kā arī līdzi jāņem savi elektrības vadu pagarinātāji.

**2. Prasības Pretendentiem**

1. Par Pasākuma Pretendentu var būt gan fiziska, gan juridiska persona, kura reģistrējusies kā saimnieciskās darbības veicēji, un kuras tiek reģistrētas šādā prioritārā secībā:
   1. amatu meistari – latviešu tradicionālās un mūsdienu lietišķās mākslas dekoratīvu un ikdienā lietojamu priekšmetu izgatavotāji, kuri izstrādājumus gatavo pašrocīgi, izmantojot idejas, kas gūtas no latviešu tautas arheoloģiskā un etnogrāfiskā mantojuma (keramika, stikla apstrāde, pinumi, metālkalumi, ādas apstrāde, kokapstrāde, etnogrāfiskas un mūsdienīgas rotas, austi tekstila izstrādājumi, adījumi, tamborējumi, šuvumi, izšuvumi, filcējumi, batikas, individuāli ražoti tekstila izstrādājumu izejmateriāli – lins, vilnas dzija);
   2. Latvijas lauku saimniecībās audzētas lauksaimniecības produkcijas, augļu, ogu, dārzeņu pārstrādes produktu (sukādes, sīrupi, ievārījumi u.c.), piena, gaļas, maizes, zivju un to pārstrādes produktu, biškopības produktu un piparkūku individuālos ražotājus, un dabiskās kosmētikas, pirtslietu (ķermeņa kopšanas līdzekļi, pirts piederumi) individuālie ražotāji un grāmatu izdevēji;
   3. pārējie tirgotāji.

**3. Pretendentu pieteikšanās, vērtēšanas un dalības apstiprināšanas kārtība**

1. Pieteikties dalībai Pasākumā var **tikai elektroniski**, aizpildot pieteikuma veidlapu mājaslapā [www.kkp.lv](http://www.kkp.lv).
2. Pieteikšanās:
   1. Kuldīgas novadā reģistrētajām personām – **no 23. maija līdz 1. jūnija plkst. 24.00.**
   2. Pārējām personām – **no 1. jūnija līdz 24. jūnija plkst. 24.00.**
3. Pēc pieteikumu saņemšanas Organizators izvērtēs Pretendenta atbilstību dalībai pasākumā un preču atbilstību tirdzniecībai Pasākumā, izvēlētos Pretendentus apstiprinās kā Dalībniekus, sagatavos līgumus.
4. Kā apstiprinājumu par dalību tirgū, dalībnieks saņems tirdzniecības vietas nomas līgumu (parakstītu no Organizatora puses) pieteikumā norādītajā e-pastā 10 (desmit) darba dienu laikā pēc pieteikšanās pēdējā datuma.
5. Dalībniekam Dalības maksa un citi noteiktie maksājumi jāsamaksā 5 (piecu) dienu laikā no līguma nosūtīšanas uz tā norādīto e-pasta adresi, maksājumus veicot uz līguma pamata un līgumā norādītajā norēķinu kontā. Gadījumā, ja samaksa nav veikta norādītajā termiņā, konkrētās tirdzniecības vietas rezervācija tiek atcelta un vieta var tikt piedāvāta citam Dalībniekam.
6. Organizatoram ir tiesības:
   1. pieņemt vērtēšanai tikai tos Pieteikumus, kas ir aizpildīti atbilstoši prasībām, pilnībā un precīzi;
   2. izvērtēt katra Pretendenta pieteikumā norādītās produkcijas saturu, pieprasot Pretendentam papildus informāciju par produkciju – paplašinātu aprakstu un produkcijas fotogrāfijas;
   3. izveidot komisiju, lai izvērtētu Pretendentu tirdzniecības pieteikumos norādītās produkcijas atbilstību Pasākuma raksturam un šī Nolikuma prasībām, izcelsmi, saturu, kvalitāti un Pretendenta uzticamību, ņemot vērā sadarbību iepriekšējos Organizatora rīkotajos Pasākumos;
   4. apstiprināt dalībai Pasākumā tos Pretendentus, kuru piedāvājums saskaņā ar komisijas novērtējumu atbilst visām šī Nolikuma prasībām, un kuru piedāvājums pēc Organizatora ieskatiem padara daudzveidīgāku un interesantāku Pasākuma kopainu;
   5. neapstiprināt dalību Pasākumā tiem Pretendentiem, kuru produkcijas saturs un/vai kvalitāte komisijas novērtējuma rezultātā atzīta par Pasākumam neatbilstošu.
7. Organizatora nolēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami. Organizatoram ir tiesības pēc saviem ieskatiem izvietot un līdz Pasākuma sākumam mainīt Dalībnieku izkārtojumu tirdzniecībai paredzētajās vietās.
8. Pasākumā ir tiesības piedalīties tikai tiem Pretendentiem, kurus Organizators apstiprinājis par Pasākuma Dalībniekiem.

**4. Dalības maksa, citi maksājumi un norēķinu kārtība**

1. Dalībniekiem par dalību pasākumā ir jāmaksā Dalības maksa.
2. Papildus Dalības maksai ir jāmaksā citi šajā Nolikumā noteiktie maksājumi.
3. Dalībniekam ir jāiegādājas tirdzniecības vieta uz visām 3 (trīs) Pasākuma dienām.
4. Ja pieteikums dalībai Pasākumā tiek atsaukts no Dalībnieka puses vai Dalībnieks neierodas uz Pasākumu, tad Organizatoram ir tiesības izmantot pieteikto tirdzniecības vietu pēc saviem ieskatiem, kā arī Organizators neatmaksā Dalībniekam samaksāto Dalības maksu un citus maksājumus.
5. Dalības maksa (ar PVN) par vienu tirdzniecības vietu 3m x 3m platībā Pasākumā ir:

|  |  |
| --- | --- |
| **Preču grupa** | **Komplekts (3 dienas)**  **Tirdzniecībai pasākuma laikā (3x3m tirdzniecības vietai)** |
| Gaļas un zivju produkti | 181.50 |
| Maize, piena produkti, garšvielas | 145.20 |
| Konditorejas izstrādājumi | 108.90 |
| Amatniecība, lietišķās mākslas izstrādājumi | 108.90 |
| Rūpnieciski izgatavoti izstrādājumi, t.sk. kažokādu izstrādājumi | 145.20 |
| Augu valsts produkti, to izstrādājumi, fitopreperāti | 108.90 |
| Tirdzniecība ar saldējumu, bezalkoholiskiem dzērieniem, karstām uzkodām no speciālām iekārtām | 108.90 |
| Sabiedriskās ēdināšanas pakalpojumi un tirdzniecība ar bezalkoholiskajiem dzērieniem | 254.10 |
| Sabiedriskās ēdināšanas pakalpojumi un tirdzniecība ar alu no speciālām iekārtām | 471.90 |
| Sabiedriskās ēdināšanas pakalpojumi un tirdzniecība ar alkoholiskajiem dzērieniem | 617.10 |
| Tirdzniecība ar alu no speciālām iekārtām | 399.30 |
| Tirdzniecība ar alkoholiskiem dzērieniem un fasēto alu | 544.50 |
| Tirdzniecība ar pašu ražotu vīnu, raudzētiem dzērieniem vai alkoholiskajiem dzērieniem | 181.50 |
| Firmu un produktu reklāmas aktivitātes, t.sk. loterijas, izlozes, kas saistītas ar pasākuma koncepciju | 217.80 |
| Firmu produktu reklāmas aktivitātes, t.sk. loterijas, izlozes, kas nav tieši saistītas ar pasākuma koncepciju | 544.50 |
| Atrakcijas | 254.10 |
| Elektroenerģija (pieslēgums uz visu pasākuma laiku) | 30.00 |

1. Papildmaksas (ar PVN) Pasākumā ir:

|  |  |
| --- | --- |
| **Obligātās papildizmaksas** | **Komplekts**  **Tirdzniecībai** |
| Atkritumu apsaimniekošana | **3.12** |
| **Papildizmaksas** |  |
| Līguma nosacījumu un datu korekcijas pēc pieteikuma iesniegšanas laika 24.06.2019. | **5.00** |

1. Maksājumi ir jāveic **tikai ar pārskaitījumu, maksājuma mērķī norādot:**

**LĪGUMA NR., DATUMU UN SUMMU**.

Rekvizīti:

Sabiedrība ar ierobežotu atbildību “KULDĪGAS KOMUNĀLIE PAKALPOJUMI”,

PVN maks.reģ.Nr.LV56103000221, A/S SEB banka, LV60UNLA0050021616900.

**5. Tirdzniecības atļauju saņemšanas kārtība**

1. Kuldīgā, Pilsētas laukumā 2, 1. stāvā, Klientu apkalpošanas zālē,

19. jūlijā no plkst. 6:00 līdz plkst. 9:30; 20. jūlijā no plkst. 05:00 līdz 08;00.

Dalībniekiem tiks izsniegts:

* līguma oriģināls,
* identifikācijas karte,
* automašīnas caurlaide,
* sauso atkritumu maisiņi.

**6. Tirdzniecības vietu iekārtošana un tās noteikumi**

1. Dalībnieks tirdzniecības vietu iekārto par saviem līdzekļiem, ar savu darbaspēku un ierīcēm (teltīm, galdiem, plauktiem, telšu stiprinājumiem u.c.).
2. Viena Tirdzniecības vieta ir laukums ar platību 3m x 3m.
3. Tirdzniecības vietas tiek ierādītas pēc Organizatora sastādīta plāna, ņemot vērā Pasākuma tirdzniecības vietu izvietojumu. Dalībnieks tiesīgs aizņemt tikai to vietu/vietas, ko tam norādījis Organizators.
4. **Tirdzniecības vietu iekārtošana un tirdzniecības laiki tirdzniecības zonās:**

**Pilsētas laukums:**

* 19.07.2019 - Tirdzniecība no plkst. 10.00 līdz plkst. 23:00.

Iekārtošanās no plkst. 6.00 līdz plkst. 9.30, novākšana no plkst. 23.00\* līdz plkst. 24.00.

* 20.07.2019 - Tirdzniecība no plkst. 9.00 līdz plkst. 23.00

Iekārtošanās no plkst. 5.00 līdz plkst. 8.30, novākšana no plkst. 23.00\* līdz plkst. 24.00.

* 21.07.2019 - Tirdzniecība no plkst. 10.00 līdz plkst.18.00,

Iekārtošanās no plkst. 6.00 līdz plkst. 9.00, novākšana no plkst. 18.00 līdz 20.00.

Teltis un citu Dalībnieku mantu iespējams uz nakti nenovākt, ja pats Dalībnieks nodrošina savas mantas uzraudzību. Organizators neuzņemas atbildību un neapsargā atstāto Dalībnieka mantu.

**Liepājas iela:**

* 19.07.2019 – Tirdzniecība no plkst. 10.00 līdz plkst. 22.00.

Iekārtošanās no plkst. 6.00 līdz plkst. 9.30, novākšana no plkst. 22.00.

* 20.07.2019 - Tirdzniecība no plkst. 9.00 līdz plkst. 17.00.

Iekārtošanās no plkst. 6.00 līdz plkst. 8.30, **novākšana no plkst. 17.00\* līdz plkst. 17.30. !!!**

* 21.07.2019 - Tirdzniecība no plkst. 9.00 līdz plkst. 19.00.

Iekārtošanās no plkst. 7.00 līdz plkst. 8.30, novākšana no plkst. 19.00\* līdz 20.00.

**1905.gada iela un 1905. gada parks:**

* 19.07.2019 - Tirdzniecība no plkst. 10.00 līdz plkst. 2.00.

Iekārtošanās no plkst. 7.00 līdz plkst. 9.30, novākšana no plkst. 2.00.

* 20.07.2019 - Tirdzniecība no plkst. 10.00 līdz plkst. 4.00.

Iekārtošanās no plkst. 8.00 līdz plkst. 9.30, novākšana no plkst. 4.00.

* 21.07.2019 - Tirdzniecība no plkst. 9.00 līdz plkst. 19.00.

Iekārtošanās no plkst. 7.00 līdz plkst. 8.30, novākšana no plkst. 19.00\* līdz 20.00.

\* pirms norādītā laika ar transporta līdzekli iebraukt aizliegts, atsevišķos gadījumos iebraukšana iespējama, saskaņojot ar Organizatoru.

1. Tirdzniecības laikā aizliegta papildu produkcijas piegāde tirdzniecības vietai, izmantojot autotransportu.
2. Tirdzniecības laikā bez saskaņošanas ar Organizatoru aizliegts uz tirdzniecības ielas izvietot elektrības ģeneratorus.
3. Autotransportam nekavējoties ir jāizbrauc no Pasākuma norises vietas pēc tirdzniecības vietas iekārtošanas, bet ne vēlāk kā 30 min. pirms noteiktā tirdzniecības sākuma laika.
4. Tirdzniecības vietas novākšanu un piebraukšanu tai ar autotransportu var veikt tikai pēc noteiktā tirdzniecības laika beigām.

**7. Dalībnieku pienākumi un atbildība**

1. Dalībnieka pieteikums dalībai ir apliecinājums tam, ka tas ir iepazinies ar šo Nolikumu un piekrīt pildīt Organizatora nosacījumus dalībai Pasākumā.
2. Nosacījumi Dalībniekam un tirdzniecībai Pasākumā:
   1. Pasākuma laikā identifikācijas kartei ir jābūt piestiprinātai redzamā vietā – pie telts vai tirdzniecības vietas. Atļaujā ierakstītā fiziskā persona vai uzņēmuma pārstāvis ir atbildīgs par šo Noteikumu ievērošanu un kārtību savā tirdzniecības vietā.
   2. Automašīnas caurlaide jānovieto aiz automašīnas priekšējā vējstikla citiem labi redzamā vietā.
   3. Tirdzniecības vieta jāiekārto pašam Dalībniekam ar saviem resursiem, jābūt pagarinātājam priekš elektrības padeves, ja tā tirdzniecībai nepieciešama.
   4. Piedāvātajām precēm un tirdzniecības vietas iekārtojumam un noformējumam jāatbilst Pasākuma tematikai.
   5. Tirdzniecības sortimentā drīkst iekļaut tikai pieteikumā norādīto un Organizatora akceptēto preču un produkcijas sortimentu.
   6. Dalībniekam jāievēro un jāpilda 12.05.2012. MK noteikumu Nr.440 „Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” prasības, jāievēro normatīvajos aktos noteiktā publiskas demonstrēšanas un reklāmas kārtība.
   7. Dalībniekam pašam jāatbild par atbilstību normatīvajos aktos noteiktajām prasībām un šo prasību pienācīgu izpildi. Pirms pārtikas preču pārdošanas Dalībniekam jāveic pārtikas apriti reglamentējošos normatīvajos aktos noteikto prasību izpildi, kas nodrošina tā tiesības iesaistīties pārtikas apritē, jāievēro normatīvajos aktos noteiktās prasības pārtikas apritei.
   8. Dalībniekam pašam jāsaņem nepieciešamās atļaujas, licences, saskaņojumi, ja tādi nepieciešami Dalībnieka darbībai, tirdzniecībai, kā arī jābūt reģistrētiem atbilstošos reģistros normatīvajos aktos noteiktajā kārtībā.
   9. Dalībniekam savā darbībā jāievēro normatīvajos aktos noteiktās prasības finanšu plūsmas uzskaitei un nodokļu administrēšanai.
   10. Dalībniekam jānodrošina, lai tirdzniecības vietā būtu izvietoti un pieejami normatīvajos aktos noteiktie dokumenti saistībā ar tirdzniecības dalībnieku un tirdzniecību.
   11. Dalībnieks nav tiesīgs izvietot reklāmu un izplatīt reklāmas materiālus bez saskaņošanas ar Organizatoru ārpus savas tirdzniecības vietas.
   12. Dalībniekam jānodrošina nepieciešamo savai dalībai Pasākumā un jāsedz izdevumus, kas saistīti ar savu dalību, vietas iekārtošanu, preču, aprīkojuma, jebkādu savai dalībai nepieciešamo mantu, priekšmetu u.c. atvešanu un aizvešanu, izkraušanu, iekraušanu, uzraudzīšanu, novākšanu.
   13. Dalībniekam jāatbild par savu aprīkojumu, tā ekspluatāciju, precēm, mantām, savu darbinieku un piesaistīto personu atbilstību savai darbībai un Pasākuma raksturam.
   14. Dalībniekam un tā personālam jāievēro darba drošības, ugunsdrošības, vides aizsardzības un citi noteikumi, sanitārās un higiēnas prasības tirdzniecības vietā un Pasākumā.
   15. Pasākuma vietas iekārtošanas un novākšanas laikā pirms un pēc Pasākuma norises laika, kamēr Pasākuma vietā atrodas jebkāds Dalībnieka īpašums, aprīkojums un mantas, tur jāatrodas vismaz vienam Dalībnieka pārstāvim. Organizators neatbild un neapsargā Dalībnieka mantu, aprīkojumu un preces.
   16. Dalībniekam Pasākuma laikā jānodrošina tirdzniecības vietas tīrība un kārtība, nepieļaut ielu, celiņu un laukumu seguma bojāšanu ar eļļainiem šķidrumiem, kaitīgām vielām, piegružošanu, jāveic šādu šķidrumu vai netīrumu savākšana un notīrīšana no ielu segumiem. Aizliegts veikt mehānisku seguma virsmas bojāšanu, to caururbjot, sitot u.tml. Dalībnieks nedrīkst sava inventāra vai trauku mazgāšanai izmantot Pasākuma teritorijā izvietotos pārvietojamos sanitāros mezglus.
   17. Pēc Pasākuma noslēguma Dalībniekam pilnībā jāatbrīvo sava vieta, tā jāatstāj bez mantām, aprīkojuma, pilnā apmērā demontējami tirdzniecības vietas stiprinājumi, jebkādi atkritumi jāsavāc un jānovieto tam speciāli paredzētās vietās.
3. Ja pārbaudes laikā tirdzniecības vietā nav sastopama Dalībnieka atbildīgā persona, tirgotais produkcijas veids un/vai saturs atšķiras no pieteikumā reģistrētā un/vai Dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas Organizatoram ir tiesības, pieprasīt nekavējoties novērst pārkāpumu.
4. Ja konstatētais pārkāpums netiek novērsts, vai tiek izdarīts atkārtoti, Organizatoram ir tiesības vienpusēji sastādīt pārkāpuma konstatācijas aktu, pārtraukt Dalībnieka dalību Pasākumā pirms tā beigām, un Organizatora nākamajos rīkotajos pasākumos atteikt dalību šim Dalībniekam; šajā gadījumā iekasētā Dalības maksa netiek atmaksāta un nekādi izdevumi netiek atlīdzināti.

**8. Organizatora pienākumi un atbildība**

1. Organizators nodrošina Pasākuma kopējo norisi un tirdzniecības organizēšanu.
2. Organizators nodrošina Dalībnieka iekļaušanu tirdzniecības dalībnieku sarakstā reģistrēšanai pašvaldībā noteiktajā kārtībā un atļaujas saņemšanai no pašvaldības, iesniedz pašvaldībai Dalībnieka iesniegto informāciju, samaksā par Dalībnieku pašvaldības noteikto nodevu par ielu tirdzniecību.
3. Organizators nodrošina Dalībniekam iespēju veikt tirdzniecību Pasākumā Nolikumā noteiktajā kārtībā.
4. Organizators nodrošina Dalībnieku ar transporta caurlaidēm preču un/vai tirdzniecības iekārtu piegādei Pasākuma vietas iekārtošanas un demontāžas laikā.
5. Organizators sniedz nepieciešamo informāciju Dalībniekam par Pasākuma norisi.
6. Organizators neuzņemas atbildību par Pasākuma Dalībnieka pārkāpumiem, tajā skaitā, pārkāpumiem saistībā ar Dalībnieka saimniecisko darbību un pārtikas aprites normu ievērošanu, veicot tirdzniecību uz Pasākuma norises laiku iekārtotajās tirdzniecības vietās.
7. Organizatora kontaktpersona: Dace Grehova tālr. 26603289, darba dienās no plkst. 9.00 līdz 17.00, e-pasts: dace.grehova@kuldiga.lv.

Sabiedrības ar ierobežotu atbildību

“KULDĪGAS KOMUNĀLIE PAKALPOJUMI”

valdes priekšsēdētājs: Pēteris GOBZEMIS